CELEX: 62012CA0336
Language: sk
Date: 2013-10-10 00:00:00
Title: Vec C-336/12: Rozsudok Súdneho dvora (desiata komora) z  10. októbra 2013 (návrh na začatie prejudiciálneho konania, ktorý podal Østre Landsret — Dánsko) — Ministeriet for Forskning, Innovation og Videregående Uddannelser/Manova A/S (Návrh na začatie prejudiciálneho konania — Verejné zmluvy — Smernica 2004/18/ES — Zásada rovnosti zaobchádzania — Užšia súťaž — Oznámenie o vyhlásení verejného obstarávania — Žiadosť o pripojenie poslednej zverejnenej účtovnej závierky k prihláške do verejného obstarávania — Absencia tejto účtovnej závierky v spise niektorých uchádzačov — Možnosť verejného obstarávateľa požiadať týchto uchádzačov, aby mu poskytli uvedenú účtovnú závierku po uplynutí lehoty stanovenej na podanie prihlášok do verejného obstarávania)

23.11.2013   
            
            
               SK
            
            
               Úradný vestník Európskej únie
            
            
               C 344/34
            
         Rozsudok Súdneho dvora (desiata komora) z 10. októbra 2013 (návrh na začatie prejudiciálneho konania, ktorý podal Østre Landsret — Dánsko) — Ministeriet for Forskning, Innovation og Videregående Uddannelser/Manova A/S
   (Vec C-336/12) (1)
   
   (Návrh na začatie prejudiciálneho konania - Verejné zmluvy - Smernica 2004/18/ES - Zásada rovnosti zaobchádzania - Užšia súťaž - Oznámenie o vyhlásení verejného obstarávania - Žiadosť o pripojenie poslednej zverejnenej účtovnej závierky k prihláške do verejného obstarávania - Absencia tejto účtovnej závierky v spise niektorých uchádzačov - Možnosť verejného obstarávateľa požiadať týchto uchádzačov, aby mu poskytli uvedenú účtovnú závierku po uplynutí lehoty stanovenej na podanie prihlášok do verejného obstarávania)
   2013/C 344/59
   Jazyk konania: dánčina
   
      Vnútroštátny súd, ktorý podal návrh na začatie prejudiciálneho konania
   
   Østre Landsret
   
      Účastníci konania pred vnútroštátnym súdom
   
   
      Žalobca: Ministeriet for Forskning, Innovation og Videregående Uddannelser
   
      Žalovaná: Manova A/S
   
      Predmet veci
   
   Návrh na začatie prejudiciálneho konania — Østre Landsret — Výklad prílohy II B smernice Európskeho parlamentu a Rady 2004/18/ES z 31. marca 2004 o koordinácii postupov zadávania verejných zákaziek na práce, verejných zákaziek na dodávku tovaru a verejných zákaziek na služby (Ú. v. EÚ L 134, s. 114; Mim. vyd. 06/007, s. 132) — Zásada rovnosti zaobchádzania — Verejný obstarávateľ, ktorý stanovil ako podmienku predbežnej kvalifikácie, aby uchádzač predložil svoju poslednú účtovnú súvahu — Žiadosť verejného obstarávateľa adresovaná uchádzačom, ktorí nepredložili svoju poslednú účtovnú súvahu k prihláške do predbežnej kvalifikácie, aby predložili chýbajúce súvahy napriek uplynutiu lehoty na podanie prihlášky do predbežnej kvalifikácie
   
      Výrok rozsudku
   
   Zásada rovnosti zaobchádzania sa má vykladať v tom zmysle, že nebráni tomu, aby verejný obstarávateľ požiadal uchádzača po uplynutí lehoty stanovenej na podávanie prihlášok do verejného obstarávania o poskytnutie dokumentov opisujúcich situáciu tohto uchádzača, akými sú zverejnené účtovné závierky, v prípade ktorých sa dá objektívne overiť, že existovali už pred uplynutím lehoty stanovenej na prihlásenie sa do výberového konania, ak predmetné súťažné podklady ich poskytnutie nepožadovali výslovne pod hrozbou vylúčenia prihlášky. Takáto žiadosť nesmie neoprávnene zvýhodňovať alebo znevýhodňovať uchádzačov, ktorým bola uvedená žiadosť adresovaná.
   
      (1)  Ú. v. EÚ C 287, 22.9.2012.